Ερνστ Λούντβιχ Κίρχνερ

Ο **Ερνστ Λούντβιχ Κίρχνερ** (*Ernst Ludwig Kirchner*, Ασάφενμπουργκ, 6 Μαΐου 1880 - Νταβός, 15 Ιουνίου 1938) ήταν Γερμανός εξπρεσιονιστής ζωγράφος, ιδρυτής της ομάδας καλλιτεχνών "Die Brücke" (Η Γέφυρα) που οδήγησε στη δημιουργία του κινήματος του Εξπρεσιονισμού τον 20ό αιώνα. Συνιδρυτές της ομάδας ήταν οι Έριχ Χέκελ, Φριτς Μπλάιλ και Καρλ Σμιτ-Ρότλουφ και η πρώτη έκθεση τους διοργανώθηκε το Φθινόπωρο του 1906 στη Δρέσδη. Ο Κίρχνερ σπούδασε αρχιτεκτονική στη Δρέσδη, αλλά αποφάσισε να αφιερωθεί στην ζωγραφική. Συμμετείχε ως εθελοντής στον Α΄ Παγκόσμιο Πόλεμο, αλλά σύντομα κατέρρευσε και απολύθηκε από τον Στρατό. Το 1935 το έργο του κρίθηκε ως "εκφυλισμένο" από το ναζιστικό καθεστώς και το 1937 περισσότερα από 600 έργα του είτε πωλήθηκαν είτε καταστράφηκαν. Το 1938 αυτοκτόνησε με πυροβόλο όπλο, ήταν η ετυμηγορία της ελβετικής ιατρικής έκθεσης της 16ης Ιουνίου 1938, σήμερα όμως οι ειδικοί λένε ότι δεν ήταν αυτοκτονία. Τραυματίσθηκε από δύο πυροβολισμούς στο στήθος. Το όπλο, τύπου Μπράουνινγκ, είναι εξοπλισμένο με μια συσκευή ασφαλείας που σημαίνει ότι μπορεί να πυροδοτηθεί μόνο με ένα χέρι με μεγάλη δύναμη. Δεδομένης της ανάκρουσης του όπλου από τον πρώτο πυροβολισμό και του τραυματισμού που θα είχε προκαλέσει η σφαίρα, είναι απίθανο ο Κίρχνερ να μπορούσε να πυροβολήσει για δεύτερη φορά, λέει ο Αντρέας Χαρτλ, ειδικός στα πυροβόλα όπλα. Ο ίδιος υποστηρίζει ότι είναι συνηθισμένο για τους ανθρώπους που αυτοκτονούν να αυτοπυροβολούνται στο κεφάλι γιατί θα έπρεπε να κρατούν το όπλο πολύ περίεργα για να στοχεύσουν στο στήθος τους.

Ο Χαρτλ λέει επίσης ότι σε τόσο κοντινή απόσταση, η απελευθέρωση αερίου θα είχε κάψει δέρμα και ρούχα. Αλλά η ιατρική έκθεση -η οποία περιέχει και άλλες αντιφάσεις- περιέγραφε μόνο δύο μικρές τρύπες μεταξύ των πλευρών του ζωγράφου. Αυτό σημαίνει ότι κάποιος τον πυροβόλησε από απόσταση, λέει ο Χαρτλ. Η ιατρική έκθεση ανέφερε επίσης ότι δύο μάρτυρες άκουσαν έναν πυροβολισμό (όχι δύο) και είδαν τον Κίρχνερ να πέφτει στο έδαφος, ενώ κατέληγε στο συμπέρασμα ότι η «εσωτερική αναστάτωση του Κίρχνερ τον έφερε σε απόγνωση».

## Παραπομπές


## Επιλογή έργων
 


File:Ernst_Ludwig_Kirchner_Sitzende_Dame_(Dodo)_1907-1.jpg|*Καθιστή γυναίκα* (η Dodo), 1907,  Μόναχο, Pinakothek der Moderne
File:Ernst_Ludwig_Kirchner_-_Standing_Nude_with_Hat_-_Google_Art_Project.jpg|*Όρθιο γυμνό με καπέλλο*, 1910, Φραγκφούρτη, Μουσείο Σταίντελ
File:Kirchner_-_Weiblicher_Akt_mit_Hut.jpg|*Ημίγυμνη γυναίκα με καπέλλο*, 1911, Κολωνία, Museum Ludwig
File:E_L_Kirchner_Variete.jpg|*Βαριετέ – Ζευγάρι Άγγλων χορευτών*, 1913, Φραγκφούρτη, Μουσείο Σταίντελ
File:Ernst_Ludwig_Kirchner_-_Three_bathers_-_Google_Art_Project.jpg|*Τρεις λουόμενες*, 1913, Σύδνεϋ, Art Gallery of New South Wales
File:Ernst Ludwig Kirchner - Potsdamer Platz (1914).jpg|*Potsdamer Platz*,  1914, Βερολίνο, Neue Nationalgalerie
File:Ernst_Ludwig_Kirchner_-_Calle_con_buscona_de_ rojo.jpg|*Η κοκότα με τα κόκκινα*, μεταξύ 1914 και 1925, Μαδρίτη, Museo Thyssen-Bornemisza
File:Kirchner_-_Selbstbildnis_als_Soldat.jpg|*Αυτοπροσωπογραφία ως στρατιώτης*, 1915, Oberlin (Οχάιο), Allen Memorial Art Museum


## Εξωτερικοί σύνδεσμοι

Κατηγορία:Γερμανοί ζωγράφοι
Κατηγορία:Ζωγράφοι του Εξπρεσιονισμού